Spotify: https://goo.gl/amQCIr
iTunes: https://goo.gl/FNie9e
Google Play: https://goo.gl/lJe7Y7
Deezer: https://goo.gl/mOR2cp

The QBS – Lenyomatok - nagylemez meghallgatható, és megvásárolható a nagyobb digitális zenei áruházakban.
Zene: The Qbs 
Kövesd a zenekart: Facebook: https://www.facebook.com/TheQbs

Ének: Furuglyás René
Basszusgitár: Ulbert János
Gitár: Schéder Balázs
Dobok: Lövei Attila
A hangfelvétel a Nortyx Hangstúdióban készült: https://hangstudio.hu/
Kiadja a Nortyx Records © 2017

UPC: 5056084735395


Réges-régen egy messzi-messzi kocsmában indult a The Qbs zenekar története. 
Időszámításunk szerint 2012 őszét írtuk s akkoriban a világ az éppen elfogyó maja naptár miatt aggodalmaskodott.
 
Schéder Balázs (gitár) és Ulbert János (basszusgitár) egy delíriumos nosztalgia iszogatás közepette ráeszmélt, hogy olthatatlan láng ég bennük egy funk-rock zenekar alapítása iránt. 

Pár alkalmi jam-et követően egyértelművé vált, hogy van pengetni valójuk egymás mellett és megindult a hajtóvadászat egy metronóm lelkű dobos és egy arany hangú énekes után. Két ütős is elfogyott mire az internet sűrű mocsarából előbukkant a bőrök ura Lövei Attila (dob). Végül 2013 februárjában, Furuglyás René (ének) megragadta a mikrofont és megszületett a The Qbs.

A srácok, már a kezdetek kezdetén saját ötletekkel és sajátos hangzásvilággal indítottak. A dallamok szerencsére termékeny talajba hullottak és jöttek is az eredmények, két kislemez és egy tehetségkutató dobogós helyezése formájában. 

2016-ban indultak az első - Lenyomatok nevet viselő - nagylemezük munkálatai, amely teljes egészében a Nortyx Records gondozásában készült. A banda a lemez fő stílusát funk-rock-nak tekinti, de több zenei kalandozás is tetten érhető, úgy mint a reggae vagy az alternatív rock. Míg például a „HÉV” és a „Képen” lírikásabb hangvételű, addig a „Mindent szabad” és a „Betelt a pohár” húzósabb, rockosabb hangzásvilággal gazdagítja az összképet. A korong két angol nyelvű bónusz számmal zárul, a „Never die” és a „Don't You Wanna (Eat my Soul)”, amit a fiúk a Qbs első korszakából való lenyomatként hoztak magukkal.

Hangerőt feltekerni, indulás!
